Η Αντωνία μου έδωσε λεπτομερείς οδηγίες για την άφιξη και ότι άλλο χρειάστηκα. Μάλιστα απάντησε στα μηνύματα μου άμεσα και χωρίς καμία αναμονή.
Ο χώρος ήταν όπως ακριβώς τον περίμενα. Οι παροχές ήταν επαρκείς για μια βραχυπρόθεσμη διαμονή. Η καθαριότητα και η καλαισθησία όπως πρέπει για να μείνεις άνετα και ευχάριστα. Η περιοχή χαρακτηρίζεται από ησυχία και με μπόλικες γατούλες οι οποίες κάνουν ακόμα πιο χαρούμενη την διαμονή σου!
Η περιοχή επίσης χαρακτηρίζεται από την γραφικότητα της παλιάς Θεσσαλονίκης και σίγουρα υπάρχουν πολλά μέρη για να εξερευνήσετε τριγύρω. Σε πολύ κοντινή απόσταση υπάρχει σούπερ μάρκετ και 24ωρο κατάστημα με καφέ, φαγώσιμα και ψιλικά. Επίσης η απόσταση από το κέντρο είναι πολύ κοντά και με μεγάλη ευκολία βρίσκονται οι στάσεις των λεωφορείων που διευκολύνουν τις μετακινήσεις.
Το μόνο αρνητικό που μπορώ να βρω είναι η δυσκολία εύρεσης παρκαρίσματος.
Η συνολική μου εμπειρία ήταν θετική και τον συγκεκριμένο χώρο θα τον έχω στις πρώτες επιλογές μου στις επόμενες εξορμήσεις της Θεσσαλονίκης.
Ευχαριστώ!